# data[].attributes.attachment_caption
Reference : https://healthserv.net/แบบประเมินพฤติกรรมการบริโภคอาหารหวานมันเค็ม-3213

# data[].attributes.headline
แบบประเมินพฤติกรรมการบริโภคอาหาร หวาน มัน เค็ม 

# data[].attributes.subject
แบบประเมินพฤติกรรมการบริโภคอาหาร หวาน มัน เค็ม 

# data[].attributes.body
เหตุผลที่เลือกแบบประเมินนี้ : เนื่องจากแบบประเมินนี้มีการแยกหัวข้อย่อยในการประเมินอย่างชัดเจนทั้งในด้านของ ความหวาน ไขมัน และโซเดียม ซึ่งการประเมินเช่นนี้จะทำให้เราได้ทราบว่าพฤติกรรมการบริโภคของเราในแต่ละด้านเป็นอย่างไรบ้าง และด้านใดที่ส่งผลเสียต่อร่างกายของเรามากที่สุด นอกจากนี้ในแบบประเมินยังได้มีการยกตัวอย่างอาหารที่อยู่ในแต่ละหมวดหมู่  ทำให้ผู้ประเมินนั้นสามารถเข้าใจได้ง่ายทำให้ง่ายต่อการทำแบบประเมิน และลดโอกาสการทำแบบประเมินผิดพลาด รวมไปถึงแบบประเมินนี้ยังสามารถเชื่อถือได้เนื่องจากเป็นแหล่งข้อมูลที่อ้างอิงมาจาก สำนักงานกองทุนสนับสนุนการสร้างเสริมสุขภาพ (สสส.) ซึ่งเป็นหน่วยงานรัฐที่มีความน่าเชื่อถือ

# data[].attributes.headline
ผลการประเมิน 1

# data[].attributes.subject
ผลการประเมิน 1

# data[].attributes.attachment_link.title
ผลประเมิน 1 (หวาน)

# data[].attributes.headline
ผลการประเมิน 2

# data[].attributes.subject
ผลการประเมิน 2

# data[].attributes.attachment_link.title
ผลประเมิน 2 (ไขมัน)

# data[].attributes.headline
ผลการประเมิน 3

# data[].attributes.subject
ผลการประเมิน 3

# data[].attributes.attachment_link.title
ผลประเมิน 3 (โซเดียม)

# data[].attributes.headline
ความรู้สึกต่อผลการประเมิน

# data[].attributes.subject
ความรู้สึกต่อผลการประเมิน

# data[].attributes.body
หลังจากที่ได้ทำแบบประเมินและได้รับทราบผลการประเมินแล้วนั้นรู้สึกว่าพฤติกรรมการบริโภคอาหารของตนเองในปัจจุบันนั้นส่งผลเสียต่อร่างกายและมีความเสี่ยงที่อาจจะเกิดโรคต่างๆขึ้นได้ในอนาคตโดยเฉพาะในด้านของความหวานและโซเดียมที่ผลการประเมินออกมาว่ามีความเสี่ยงสูง และถึงแม้ในส่วนของไขมันจะถือว่ามีเสี่ยงเพียงปานกลางแต่ก็ถือว่าเป็นพฤติกรรมการบริโภคที่ไม่ดีเช่นเดียวกัน ด้วยเหตุนี้เองจึงทำให้ตระหนักได้ว่าถึงเวลาแล้วที่จะต้องปรับปรุงพฤติกรรมการบริโภคของตนเองให้มีความสมดุลและดีต่อสุขภาพมากกว่านี้

# data[].attributes.body
รายการอาหาร 1 สัปดาห์ (18-24 ก.ย. 65) ที่สร้างขึ้นเหมาะสมกับสุขภาพและการดำเนินชีวิตของตัวเองอย่างไร อธิบายเพิ่มเติม :
• ในส่วนของด้านสุขภาพฉันคิดว่ารายการอาหาร 1 สัปดาห์ของฉันเหมาะสมกับสุขภาพพอสมควรอยู่ในระดับปานกลางคือไม่ได้เป็นอาหารคลีนมากนักจนทำให้รู้สึกกดดัน แต่ก็ไม่ได้เป็นอาหารที่ส่งผลเสียต่อสุขภาพมากเกินไป  แต่ฉันมั่นใจว่าเป็นรายการอาหารที่จะทำให้ฉันมีพฤติกรรมการรับประทานอาหารที่ดีกว่าเดิมแน่นอน เนื่องจากการประเมินพฤติกรรมการรับประทานอาหารก่อนหน้านี้ผลการประเมินบ่งบอกว่าฉันมีความเสี่ยงสูงในด้านความหวานและความเค็มเป็นหลัก และในด้านไขมันมีความเสี่ยงปานกลาง ซึ่งเมื่อฉันกลับมาสังเกตพฤติกรรมการรับประทานอาหารของตนเองในก่อนหน้านี้ทำให้พบว่าฉันนั้นชอบดื่มน้ำหวานเป็นประจำ และปรุงเครื่องปรุงอยู่บ่อยครั้งที่รับประทานอาหาร รวมถึงกินของทอดบ่อยครั้งเช่นกัน ทำให้การออกแบบรายการอาหารครั้งนี้ฉันได้ทำการลดน้ำหวานลงและหันมาดื่มน้ำผลไม้สกัดแทนเนื่องจากมีโอกาสได้ลองแล้วพบว่าเกิดความชอบในรสชาติของน้ำผลไม้สกัด และเปลี่ยนพฤติกรรมการกินคือจะไม่ปรุงเครื่องปรุงเพิ่มหลังจากที่สั่งอาหารมา และไม่ทานอาหารที่มีผงชูรสหากเลือกได้ หากทานของหวานจะเลือกเป็นหวานน้อย และหากเลือกได้จะใช้น้ำตาลจากหญ้าหวานแทน ในด้านไขมันฉันลดของทอดลงส่วนใหญ่จะเลือกเป็นเมนูต้มมากกว่า แต่ในบางครั้งอาจจะมีเมนูผัดบ้างเพื่อไม่ให้เกิดความกดดันและเบื่อหน่ายมากเกินไป และมี cheat day ให้ตนเองได้ทานของที่ชอบด้วยคือปลาทอดราดพริกฝีมือของคุณแม่ในวันที่กลับบ้านที่ต่างจังหวัด
• ในส่วนของการดำเนินชีวิตฉันคิดว่ารายการอาหารของฉันเหมาะสมกับการดำเนินชีวิตของฉันเป็นอย่างมากเพราะว่าในแต่ละวันและในแต่ละช่วงเวลาฉันมีเวลาในการเลือกทานอาหารได้ไม่เท่ากัน ฉันจึงออกแบบรายการอาหารให้เหมาะกับการใช้ชีวิตมากที่สุดโดยลงรายละเอียดตามแต่ละช่วงเวลา เนื่องจากวันจันทร์ถึงวันศุกร์เป็นวันที่ฉันต้องไปทำงานเนื่องจากอยู่ในช่วงของการฝึกงานซึ่งในตอนเช้าค่อนข้างเร่งรีบเป็นอย่างมากทำให้ไม่สามารถที่จะมีเวลาไปเลือกซื้ออาหารได้ไกลมากนัก เมนูอาหารส่วนใหญ่จึงมาจากร้านสะดวกซื้อที่ใกล้หอพักที่สุด ในส่วนตอนกลางวันส่วนใหญ่แล้วก็จะเป็นอาหารจากชั้น food court ของตึกที่บริษัทเนื่องจากมีเวลาพักเที่ยงประมาณ 1 ชม. ก็อาจจะไม่ได้มีตัวเลือกมากมายนักแต่ก็พอที่จะเลี่ยงอาหารทอดและอาหารที่มีชูรสได้บ้าง ในส่วนของตอนเย็นจะเป็นช่วงที่ค่อนข้างมีเวลาสั่งอาหารหรือเลือกซื้ออาหารมากกว่าปกติทำให้สามารถทานอาหารที่สามารถหลีกเลี่ยงอาหารแช่แข็งและอาหารที่มีชูรสจากร้านสะดวกซื้อได้ และในส่วนของวันหยุดก็เป็นวันที่กลับบ้านซึ่งส่วนใหญ่แล้วคุณแม่จะทำให้ทานซึ่งสามารถงดการใส่ผงชูรส หรืองดน้ำตาลและเลือกใช้น้ำตาลจากหญ้าหวานแทนได้ตามต้องการ

# data[].attributes.body
มื้อเช้าเป็นไปตามแผน เพราะแจ้งคุณแม่เอาไว้ล่วงหน้าว่าอยากทานแกงจืดเต้าหู้หมูสับใส่วุ้นเส้นคุณแม่จึงเตรียมวัตถุดิบเอาไว้แล้วทำให้เลยไม่พลาดเมนูสุดอร่อยนี้ ซึ่งครั้งนี้แม้ว่าคุณแม่จะไม่ได้ใส่ผงชูรสแต่รสชาติยังอร่อยเหมือนเดิม ส่วน snack เลือกดื่มเป็นยาคูลท์ 1 ขวดยามเช้าเพื่อช่วยในการกระตุ้นระบบขับถ่าย

# data[].attributes.body
มื้อเที่ยงก็เป็นฝีมือคุณแม่อีกเช่นเคย เป็นหนึ่งในเมนูโปรดที่ชอบมากๆ ไม่ได้ทานมานานเนื่องจากต้องอยู่หอ ครั้งนี้ก็อร่อยเหมือนเดิมเช่นเคยแม้จะไม่ได้ใส่ผงชูรส ส่วน snack มื้อนี้ไม่ได้ทานเนื่องจากลืมบอกคุณแม่ ทำให้ไม่ได้เตรียมวัตถุดิบสำหรับทำวุ้นมะพร้าวเอาไว้ แต่ก็ไม่เสียดายมากนักถือซะว่าเป็นการงดของหวาน

# data[].attributes.body
มื้อเย็นเป็นมื้อที่ต้องกลับมาหอแล้ว ตอนแรกวางแผนเอาไว้ว่าจะทานโจ๊กหมูทองแต่เนื่องด้วยเหมือนฝนจะตกเลยไม่อยากเดินทางไกลมากนัก เลยมาทานโจ๊กสามย่านแทนเนื่องจากอยู่ใกล้หอมากที่สุด เป็นการมาทานครั้งแรกซึ่งถือเป็นการค้นพบร้านโจ๊กที่อร่อยอีกร้านเลย ประทับใจในรสชาติมากๆ

# data[].attributes.headline
สรุปการบริโภคประจำวัน 

# data[].attributes.subject
สรุปการบริโภคประจำวัน 

# data[].attributes.body
รายการอาหารส่วนใหญ่ที่วางแผนไว้สามารถทำได้ตามแผน อาจจะมีการเปลี่ยนร้านโจ๊กบ้างแต่ไม่ได้ส่งผลต่อเมนู ส่วนวุ้นมะพร้าวที่ไม่ได้ทานส่วนตัวคิดว่าเป็นเรื่องที่ดีแล้ว เพราะจะได้ลดของหวานไปด้วย สรุปวันนี้รู้สึกพอใจเป็นอย่างมากที่สามารถทำตามแผนส่วนใหญ่ได้

# data[].attributes.body
มื้อเช้าตอนแรกตั้งใจว่าจะซื้อน้ำเต้าหู้ที่หน้าปากซอยประชาอุทิศ 45 แต่ด้วยความเร่งรีบไปทำงานในตอนเช้าทำให้คิดว่าน่าจะไปซื้อไม่ทันเลยซื้อน้ำเต้าหู้ผสมเม็ดแมงลักสำเร็จรูปจากเซเว่นเอาไว้ตั้งแต่เมื่อคืน ส่วน snack ตอนแรกวางแผนว่าจะดื่มแบรนด์วีต้ารสเบอร์รี่แต่เนื่องจากเมื่อวันอาทิตย์ที่กลับบ้าน แม่ได้ให้แบรนด์วีต้ารสพรุนมาจึงทานรสนี้แทน

# data[].attributes.body
มื้อเที่ยงนี้ได้ทานตามแผนอย่างครบถ้วน เป็นต้มเลือดหมูที่ไม่ได้ใส่เลือดเพราะไม่ทาน และแจ้งแม่ค้าเพิ่มเติมว่าไม่ใส่ผงชูรส แต่รสชาติก็อร่อย ทานง่ายเหมือนเดิม ส่วนสับปะรดก็หวานฉ่ำถูกใจ ไม่ต้องพึ่งพริกเกลือแม้แต่น้อย

# data[].attributes.body
มื้อเย็นในตอนแรกแอบกังวลว่าจะไม่ได้ทานเนื่องจากเลิกงานช้าร้านอาจจะปิดแล้ว หรือเส้นแก้วอาจจะหมดแล้ว แต่โชคดีมากที่กลับมาทัน ได้ทานเมนูอร่อยตามแผน เส้นแก้วกรุบกรอบ เข้ากับน้ำยำที่ไม่ได้ใส่ผงชูรสเป็นอย่างมาก ไม่ได้รู้สึกว่าการที่ไม่ใส่ผงชูรสจะทำให้ยำเส้นแก้วอร่อยน้อยลงแม้แต่น้อย

# data[].attributes.headline
สรุปการบริโภคประจำวัน

# data[].attributes.subject
สรุปการบริโภคประจำวัน

# data[].attributes.body
สำหรับวันนี้รู้สึกว่าสามารถทานอาหารตามแผนที่กำหนดไว้ได้ดี แม้ว่าจะไม่ได้ซื้อจากร้านที่ตั้งใจแต่ก็สามารถที่จะพอทดแทนกันได้ อย่างเช่นน้ำเต้าหู้ที่ไม่ได้ซื้อน้ำเต้าหู้สดใหม่จากร้านในตอนเช้า แต่ก็สามารถหาน้ำเต้าหู้สำเร็จรูปจากเซเว่นมาทดแทนได้แม้จะไม่ได้ทำใหม่แต่ก็มีการเก็บรักษาเพื่อทรงคุณค่าอาหารที่โอเคตรงตามหลักโภชนาการ จึงถือว่าเหมาะสมแก่การนำมาทดแทน

# data[].attributes.body
มื้อเช้านี้โชคดีที่เซเว่นที่ออฟฟิศมีไข่ตุ๋นผสมไก่สับและน้ำซุปผักที่ต้องการ มื้อนี้ทำให้ค้นพบว่าไข่ตุ๋นสำเร็จรูปรสชาติอร่อยกว่าที่คิดเยอะเลย หลังจากทานเสร็จก็ตามด้วยการดื่มเปปทีนเป็น snack เป็นมื้อที่สามารถทำได้ตามแผน

# data[].attributes.body
มื้อเที่ยงนี้ไม่ได้เป็นไปตามแผนเพราะเป็นมื้อที่ไม่สามารถเลือกได้ เนื่องจากพี่ที่ฝึกงานให้มาช่วยจัดบูธที่อิมแพค อาหารเที่ยงจึงเป็นอาหารที่พี่ๆสั่งมาให้ มื้อนี้ได้ทานเป็นไก่ผัดพริกหยวกหอมใหญ่กับหมูไข่พะโล้ ของ S&P รสชาติดีถูกปาก แต่อาจจะมีผงชูรสหรือไม่อันนี้ไม่แน่ใจ

# data[].attributes.body
มื้อเย็นเนื่องจากจัดบูธเลิกงานช้ากลับหอดึกจึงไม่ได้แวะซื้อกี๊ยวน้ำ จึงเลือกสั่งอาหารคลีนจากแอพเดลิเวอรี่มาแทน มื้อนี้เลือกทานเป็นข้าวยำสเต็กไก่แซ่บ รสชาติอร่อยกว่าที่คิดมากๆทานง่ายสุดๆ ตอนแรกคิดว่าอาหารคลีนจะทานยาก แต่ไม่เลยร้านนี้สามารถทำให้ลบล้างภาพจำว่าอาหารคลีนจะต้องจืดชืด หรือทานยากไปได้เลย แต่ราคาแอบแรงนิดหนึ่งสำหรับนักศึกษาอย่างเรา

# data[].attributes.headline
สรุปการบริโภคประจำวัน

# data[].attributes.subject
สรุปการบริโภคประจำวัน

# data[].attributes.body
สำหรับวันนี้ถือว่าทำได้ดีปานกลางเพราะถึงแม้ว่ามื้อเที่ยงจะไม่สามารถทำตามแผนที่กำหนดไว้ได้แต่ก็ทดแทนด้วยการงด snack ในมื้อเที่ยง และทานอาหารคลีนในมื้อเย็นแทนซึ่งส่วนตัวคิดว่าดีกว่าแผนเก่าที่ตั้งเอาไว้

# data[].attributes.body
มื้อเช้าเป็นมื้อที่สามารถทำได้ตามแผน แต่มีการเปลี่ยนยี่ห้อกราโนล่านิดหน่อยเพราะหายี่ห้อที่เขียนไว้ไม่ได้เลย และนอกจากนี้มีการเพิ่มนมรสจืดเข้ามาด้วยเพราะแผนแรกที่เขียนไว้ลืมใส่นมจืด เพราะไม่ทันนึกว่ากราโนล่าควรจะต้องใส่นมไปด้วย และแบรนด์วีต้ามีการเปลี่ยนรสเป็นรสพรุนเนื่องจากแม่ให้มาเช่นเคย เป็นการประหยัดเงินที่ทดแทนกันได้

# data[].attributes.body
มื้อเที่ยงไม่ตรงตามแผนเช่นเคยเพราะต้องเฝ้าบูธของบริษัท มีข้าวที่ทางพี่ๆจัดเตรียมไว้ให้ มื้อนี้ได้ทานพะแนงหมูและหมูไข่พะโล้ มื้อนี้เนื่องจากไม่เป็นไปตามแผนจึงงด snack อีกเช่นเคย

# data[].attributes.body
มื้อเย็นเป็นมื้อที่เกือบจะเป็นไปตามแผนแต่ก็ไม่ต่างกันมาก เนื่องจากสั่งผิดจากสุกี้น้ำเป็นสุกี้แห้ง แต่ใดๆก็คือไม่ลืมที่จะบอกแม่ค้าว่าไม่ใส่ผงชูรส ปกติจะทานผักไม่ค่อยหมดแต่วันนี้ตั้งใจทานผักจนหมดเลย

# data[].attributes.headline
สรุปการบริโภคประจำวัน

# data[].attributes.subject
สรุปการบริโภคประจำวัน

# data[].attributes.body
วันนี้เป็นอีกวันที่รู้สึกว่าตนเองทำได้ดีปานกลางเนื่องจากมื้อเที่ยงไม่เป็นไปตามแผนเช่นเคยเนื่องจากมีภาระหน้าที่ที่ต้องดูแลบูธทำให้ไม่สามารถจะไปเลือกทานอย่างอื่นได้ แต่มื้อเช้าและมื้อเย็นก็ถือว่าเป็นไปตามแผน อาจมีการปรับเปลี่ยนหรือเพิ่มอะไรไปบ้าง แต่ก็ถือว่ายังอยู่ในกรอบที่ตั้งไว้ และมีการพยายามกินผักให้ได้เยอะๆในมื้อเย็น เพื่อทดแทนการผิดแผนในมื้อเที่ยง

# data[].attributes.body
วันนี้เป็นเช้าที่ต้องรีบมาเฝ้าบูธเช่นเคย แต่โชคดีที่มีเซเว่นใกล้ๆ จึงได้ไปซื้ออาหารเช้ามา เช้านี้เลือกที่จะเปลี่ยนจากไข่ต้มเป็นไข่ลวกเนื่องจากดูๆแล้วอยากทานไข่ลวกมากกว่า แถมได้สองฟองจะได้แบ่งเพื่อนด้วย กล้วยและนมก็เป็นไปตามแผนดังเดิม ส่วน snack วันนี้เปลี่ยนเป็น C-vitt เนื่องจากเซเว่นสาขาที่เข้าไม่มีแบรนด์เจนยูเลย

# data[].attributes.body
มื้อเที่ยงก็ข้าวกล่องเช่นเคย มื้อนี้ได้ทานแกงเผ็ดหมูใส่ฝักทองและหมูไข่พะโล้ แม้จะไม่เป็นไปตามแผนแต่รู้สึกประทับใจแกงเผ็ดหมูใส่ฟักทองมากอร่อยสุดๆ ชอบฟักทองที่อยู่ในแกงเผ็ดรู้สึกว่าเข้ากันมาก

# data[].attributes.body
มื้อเย็นแม้จะไม่ใช่ร้านที่กำหนดไว้ แต่ก็ถือว่าเป็นไปตามแผน ที่เปลี่ยนร้านเพราะว่าร้านที่กำหนดไว้คนเยอะเป็นอย่างมากซึ่งวันนี้ไม่สามารถรอนานขนาดนั้นได้ เนื่องจากมีการบ้านต้องทำต่อ จึงเลือกเป็นร้านใกล้ๆหอแทน มื้อนี้ก็สั่งไม่ใส่ชูรสเช่นกัน แต่อร่อยนัวเหมือนเดิม ประทับใจ

# data[].attributes.headline
สรุปการบริโภคประจำวัน

# data[].attributes.subject
สรุปการบริโภคประจำวัน

# data[].attributes.body
วันนี้รู้สึกว่าทำได้ดีปานกลางเช่นเดิม เพราะยังคงต้องเฝ้าบูธอยู่มื้อเที่ยงไม่เป็นตามแผนเหมือนเดิม แต่รู้สึกดีที่ตัวเองมีความพยายามที่จะให้มื้อเช้าและมื้อเย็นเป็นไปตามแผนมากที่สุดและสามารถทำได้ แม้จะไม่ค่อยมีเวลาหาอาหารทานมากนักก็ตาม

# data[].attributes.body
มื้อนี้ถือว่าคล้ายแผนแต่ติดตรงที่ว่าที่ร้านไม่มีแซนวิซปูดอัด-ไข่กุ้งในวันนี้ จึงเลือกแซนวิซปูอัด-แฮมมาแทนด้วยความเร่งรีบ ส่วนเปปทีนได้ทานตามแผนเนื่องจากซื้อตุนเอาไว้จึงหยิบมาตอนออกจากห้อง เพราะต้องรีบไปทำงาน

# data[].attributes.body
มื้อเที่ยงเช่นเคย อาหารที่ทางพี่ที่ทำงานเตรียมไว้ให้ วันนี้ทานแกงเผ็ดหมูใส่ฟักทองและหมูไข่พะโล้เหมือนเดิม เพราะรู้สึกชอบแกงเผ็ดหมูใส่ฟักทองเป็นอย่างมาก เพราะนอกจากจะอร่อยแล้วยังรู้สึกว่าเป็นเมนูที่ไม่ได้มีแต่เนื้อแต่มีพืชผักมาด้วย

# data[].attributes.body
มื้อเย็นวันนี้มีโอกาสได้กลับมาแถวที่ทำงานเนื่องจากต้องเอาของจากที่จัดบูธมาเก็บ จึงได้แวะซื้อสลัดโรลร้านที่ตั้งใจไว้ แต่ว่าที่ร้านไม่มีสลัดโรลอกไก่ในวันนี้ อาจจะหมดไปก่อนแล้วเพราะกลับมาเย็นด้วยจึงเลือกเป็นสลัดโรลปูอัดมาแทน

# data[].attributes.body
มื้อเช้าวันนี้เป็นไปตามแผนแถมได้ทานอาหารฝีมือคุณแม่ เช้านี้เป็นขนมจีนแกงเขียวหวาน ที่บอกคุณแม่ไม่ให้ใส่ผงชูรส แต่ใดๆก็ยังเป็นมื้อเช้าที่อร่อยมากๆอยู่ดี ผงชูรสไม่สามารถต้านฝีมือคุณแม่ได้

# data[].attributes.body
มื้อเที่ยงได้กลับมาเป็นตามแผนอีกครั้งหลังจากผิดแผนมาหลายวัน มื้อนี้ได้ทานต้มยำปลาใส่เห็ดที่ชอบ อันนี้ก็ฝีมือคุณแม่เช่นเดิมเพิ่มเติมคือไม่ใส่ผงชูรส แต่มื้อนี้ไม่ได้ทาน snack ที่วางแผนเอาไว้เนื่องจากคุณแม่เตรียมอุปกรณ์และวัตถุดิบไม่ทันเนื่องจากทางเราแจ้งแม่ช้าเกินไปเลยอดทานปุยฝ้ายสุดอร่อยเลย

# data[].attributes.body
มื้อเย็นก็เป็นไปตามแผนเหมือนเดิม ปลาราดพริกเมนูโปรด อร่อยมากเหมือนเดิมแม้ไม่ได้ใส่ผงชูรส กินคนเดียวจนหมดเลย อาจจะทานเยอะไปหน่อยถือซะว่าเป็น cheat day แล้วกัน

# data[].attributes.headline
สรุปการบริโภคประจำวัน

# data[].attributes.subject
สรุปการบริโภคประจำวัน

# data[].attributes.body
วันนี้ทำได้ดีมาก เพราะอยู่กับคุณแม่ไม่มีคำว่าผิดแผน แถมมีความสุขมากๆที่ได้ทานเมนูโปรดฝีมือคุณแม่ อาจจะมี snack ตอนเที่ยงที่ไม่ได้ทานแต่ก็ไม่ได้รู้สึกไม่ดีเพราะเป็นเรื่องดีแล้วที่จะได้งดความหวานลง แม้จะตั้งใจให้เป็น cheat day ก็ตาม ถือซะว่าทดแทนช่วงมื้อเที่ยงของวันก่อนๆที่ผ่านมาที่ต้องทานอาหารที่ผิดแผนไปเนื่องจากไม่สามารถเลือกได้

# data[].attributes.headline
สรุปการบริโภคประจำวัน

# data[].attributes.subject
สรุปการบริโภคประจำวัน

# data[].attributes.body
วันนี้รู้สึกทำได้ดีปานกลางเช่นเคย มื้อเที่ยงเป็นไปตามสิ่งที่ควบคุมไม่ได้นัก ส่วนมื้อเช้าและมื้อเย็นพยายามจะให้เป็นไปตามแผนแต่ก็อาจจะมีรสหรือวัตถุดิบในเมนูที่เปลี่ยนไป เช่นสลัดโรลอกไก่เป็นสลัดโรลปูอัด แซนวิซปูอัด-ไข่กุ้ง เป็น ปูอัด-แฮม แต่ใดๆรู้สึกว่าตนเองพยายามที่สุดแล้วที่จะให้เป็นไปตามแผนที่ตั้งไว้ พยายามไปหาอาหารตามร้านที่วางแผนไว้ แต่การที่ไม่มีอาหารตามรสหรือวัตถุดิบที่กำหนดสิ่งนี้เป็นสิ่งที่ไม่สามารถควบคุมได้เนื่องจากทางร้านไม่ได้ทำไว้หรืออาจจะหมด